የምርጫ ዝግጅት በኦሮሚያ - አምቦ
 ከኦሮሚያ ዞኖች አንዱ በሆነው በአምቦ ለክልልና ለሕዝብ ተወካዮች ምክር ቤት ለመወዳደር 199 ዕጩዎች መቅረባቸው ተገልጿል፡፡የምዕራብ ሸዋ ዞን የምርጫ አስተባባሪና የአምቦ አንድ ምርጫ ፅ/ቤት ኃላፊ አቶ ሁንዴሣ መደሣ ለቪኦኤ በሰጡት ማብራሪያ በምርጫ ክልሉ አሥር የፖለቲካ ፓርቲዎች ዕጩዎችን ማቅረባቸውንና በዞኑ ውስጥ ካሉት 11 የምርጫ ክልሎች ለሕዝብ ተወካዮች ምክር ቤት 11 እንደራሴዎች እንደሚመረጡ አመልክተዋል፡፡ዕሁድ፤ ግንቦት 16/2007 ዓ.ም በሚካሄደው ምርጫ መራጩ ሕዝብ በ862 የምርጫ ጣቢያዎች ላይ ድምፁን እንደሚሰጥና በሁሉም ጣቢያዎች ላይ ዝግጅቱ መጠናቀቁን አቶ ሁንዴሳ ገልፀዋል፡፡ለዝርዝሩ የተያያዘውን የመለስካቸው አምሃን ዘገባ ያዳምጡ፡፡